DR-Baureihe 64
Diè Dütsch Rychsbaan hèt è Einheits-Personèzugtendèrlokomotyv mit dè Achsfolg 1'C1' mit nydriger Achslascht in irem Nummerèblaan als Baureiè 64 ygordnet. Diè Baureiè 64 isch ab dem Johr 1926 entwickelet worrè. D Hèrschtellig isch zwischè 1928 un 1940 erfolgt. A irè hèn zaalrychi Hèrschteller us Dütschland mitbroduzyrt.

Deil vom Drybwärch un èm Kessèl sin vo dè Baureiè 24 übbernõ worrè. Sie hèt, bis uff zeen Exemblaar, welli übber è Krauss-Helmholtz-Gschtell vofüèt hèn, Risselgschtell. D Faarzüüg ab dè Betrièbsnummerè 64 368 sin 10 cm länger als diè vorherigè. Fälschlicherwys wörred diè Faarzüüg nõch èm dõmòls modischè Damè-Haarschnitt oft mit èm Spitznamè „Bubichopf“ bezeichnèt, eigentlich handlet s sich bim Bubichopf um diè Baureiè 62.

Nõch èm Zweitè Wältchrièg sin no 393 Faarzüüg übrig blibbè, vo dènnè 278 a diè Dütsch Bundesbaan un 115 a diè Dütsch Rychsbaan gangè sin. D 64 311 isch nõch 1945 z Öschterrych blibbè un hèt bi dè ÖBB d Reiè 64 bildet. Z Polè voblibbeni Exemblaar hèn vo dè PKP d Bezeichnig OKl2 erhaaltè, i dè ČSR, im ehemòligè Sudetèland, vorhandeni Loks hèn vo dè ČSD d Baureiè 365.4 erhaaltè, è baar bi dè sowjetischè SŽD ygreitè Loks d Baureiè ТУ. 1968 sin bi dè Bundesbaan no 60 Maschinnè vorhandè gsi. 20 Lokomotyvè vo dè BR 64 sin, meischtens z Dütschland, museal erhaaltè blibbè.

Derzit git s no mindeschtens sibbè betrièbsfähigi „64er“, vir devò z Dütschland:
 64 250 bi Chemin de fer à vapeur des trois vallées (Mariembourg, Belgiè)
 64 289 zellt sit èm 12. Oktober 2005  als Leygaab vo dè EfZ bis zum Aafang vo dè Widderinbetrybnaam zum Beschtand vom Süddütschè Ysèbaamuseum Heilbronn 
 64 344 bi dè Passauer Ysebaafründ e. V. (PEF), ex. Denkmõllok z Waldkirchè a dè Ilzdalbaan, betrièbsfähigi Widderuffarbeitig sit 2013
 64 415 bi dè Veluwsche Stoomtrein Maatschappij z Beekbergen, Holland
 64 419 bi dè DBK Historischi Baan e. V. z Crailsheim
 64 491 bi dè Dampfbaan Fränkischi Schwiz e. V. z Ebermaaschtadt
 64 518 bim Vorein Historischi Ysebaan Emmèdal (VHE) z Huttwyl, Schwiz

Literadur 
 Rudolf Opitz: 1C1-Zweizylinder-Heißdampf-Personenzug-Tenderlokomotive Reihe 64 der Deutschen Reichsbahn-Gesellschaft. In: AEG-Mitteilungen, 24. Jahrgang, Nr. 5 (Mai 1928), S. 205–211.
 Peter Melcher: Die Baureihe 64. Der legendäre Bubikopf. EK-Verlag, Freiburg 1988, ISBN 3-88255-872-5
 Andreas Braun: Baureihe 64. Portrait einer Deutschen Dampflokomotive. Bayerisches Eisenbahn-Museum, Nördlingen 1986, ISBN 3-925120-04-1
 Horst J. Obermayer, Manfred Weisbrod: Die Baureihe 64. Eisenbahn-Journal Sonderausgabe II/98 Hermann Merker Verlag, Fürstenfeldbruck 1998, ohne ISBN

Weblinggs 

  Ysèbaanmuseum Heilbronn 64 289
 64 419 bei der DBK Historische Bahn e. V.
 64 491 bei der Dampfbahn Fränkische Schweiz e. V.
 Liste in Deutschland vorhandener Dampflokomotiven

Einzelnõchwys 

Dampfloki
Schineverkehr z Dütschland